
Η Μεγάλη Θεά και τα Μεγάλα Μυστήρια
Τα Ελευσίνια Μυστήρια που για αιώνες έδιναν στους ανθρώπους τη μεγάλη παρηγοριά. Χωρίς διακρίσεις σε τάξεις, χωρίς διακρίσεις σε φύλα, χωρίς διακρίσεις σε Έλληνες και μη. Τι γνωρίζουμε γι’αυτό; Τι τα διατήρησε στους αιώνες αναλλοίωτα; Ακολουθούμε τους χιλιάδες μύστες της πομπής μέσω Ιεράς Οδού προς την Ελευσίνα. Οι ύμνοι, τα στεφάνια μυρτιάς, οι γεφυρισμοί, οι μύστες και μυσταγωγοί, το φως των δαυλών, τα μικρά γουρουνάκια, η πανσπερμία, η αγέλαστη πέτρα, το καλλίχορον φρέαρ, ο κυκεώνας, οι ιερές κίστες, οι πλημμοχόες είναι μερικά κομμάτια από την 9ημερη λατρεία μιας μητριαρχικής θεάς. 
Ελάτε να αποσυνθέσουμε αυτά τα κομμάτια που άντεξαν στον χρόνο.
Η ξενάγηση θα ξεκινήσει αναχωρώντας από το Χαϊδάρι με πούλμαν με κατεύθυνση προς Κεραμεικό και ύστερα προς Ελευσίνα. Στην Ελευσίνα θα συνεχιστεί έξω από το Αρχαιολογικό Μουσείο και όσοι επιθυμούν μπορούν να περιηγηθούν αργότερα εντός του Μουσείου. Εναλλακτικά, θα υπάρχει χρόνος για βόλτα και καφέ στην Ελευσίνα. ΠΡΟΣΟΧΗ! Η δωρεάν είσοδος στο μουσείο γίνεται με την αντίστοιχη κάρτα εκπαιδευτικού για αρχαιολογικούς χώρους.
 
Κυριακή 8 Νοεμβρίου 2026
Ώρα αναχώρησης: 10:20 π.μ.
Ώρα επιστροφής: 1:30 - 2:00 μ.μ.
Σημείο συνάντησης: Παλατάκι (μπροστά από το Δημαρχείο - επί της οδού Καραϊσκάκη)

Για τα μέλη του Συλλόγου η συμμετοχή με ακουστικά είναι 3 ευρώ. Για μη μέλη, παρέες και συνοδούς η συμμετοχή είναι 10 ευρώ (περιλαμβάνονται τα ακουστικά, όχι η είσοδος στο μουσείο). Τα χρήματα θα δοθούν στο πούλμαν.
***Παρακαλούμε να δηλώσετε τη συμμετοχή σας έως τις 01/11 στο μέιλ του συλλόγου  (syllogos.pe.chaidari@gmail.com ) αναγράφοντας ονοματεπώνυμο και αριθμό συμμετεχόντων(μέλη/συνοδοί). Επειδή υπάρχει περιορισμός στις θέσεις του πούλμαν θα τηρηθεί σειρά προτεραιότητας! Σε κάθε περίπτωση προηγούνται τα μέλη του Συλλόγου έναντι των συνοδών.  

